ཟབ་ཏིག་དགོངས་པ་འདུས་པ་ལསཿ ཐུགས་རྗེ་ཆེན་པོའི་མཆོད་ཕྲེང་མནསྡསཱས ་ར་བའི་དོ་ཤལ་ཞེས་བྱ་བ་བཞུགས་སོ༔ ཚོགས་གཉིས་རྫོགས་པའི་དཔལ་ལ་ཕྱག་འཚལ་ལོ༔ བསོད་ནམས་ཡེ་ཤེས་ཚོགས་རྫོགས་ཕྱིར༔ ཕྱི་
ནང་མཆོད་པའི་ཡོ་བྱད་བཤམས༔ དང་པོ་བྱིན་གྱིས་བརླབས་པ་ནི༔ དངོས་སུ་འབྱོར་བ་དང་ཡིད་ཀྱིས་སྤྲུལ་པ་ལས་བྱུང་བའི་མཆོད་པའི་སྤྲིན་རབ་འབྱམས་ཆོས་ཀྱི་དབྱིངས་ཐམས་ཅད་ཡོངས་སུ་ཁྱབ་པ་ཀུན་ཏུ་བཟང་པོའི་ནམ་མཁའ་མཛོད་ཀྱི་གཏེར་ཆེན་པོར་བྱིན་གྱིས་རླབས་པར་གྱུར༔ ནམ་མཁའ་མཛོད་ཀྱི་སྔགས་རྒྱས་བརླབས༔ དང་པོ་
ཕྱི་ཉེར་སྤྱོད་བདུན་འབུལ་བ་ནི༔ ཨོཾ༔ ཕྱོགས་བཅུའི་ཞིང་ཁམས་རབ་འབྱམས་ན༔དྲི་མེད་ཡན་ལག་བརྒྱད་དང་ལྡན༔ བདུད་རྩི་མཆོད་ཡོན་ཇི་སྙེད་རྣམས༔ རྡོ་རྗེ་མཆོད་ཡོན་ལྷ་མོ་མཐིང༔ གྲངས་མེད་རོལ་གར་མཆོད་པའི་སྤྲིན༔ དཀྱིལ་ འཁོར་རྒྱ་མཚོའི་ཞལ་དུ་འབུལ༔ ཅི་བདེ་བར་ནི་བཞེས་ནས་ཀྱང༔ བདག་ཅག་ཚོགས་གཉིས་རྫོགས་པར་མཛོད༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་ཨརྑྷཾ་པྲ་ཏིཙྪ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ཁཾ་ཧཱུྃ་སྭཱ་ཧཱཿ ཨོཾཿ ཕྱོགས་བཅུའི་ཞིང་ཁམས་རབ་འབྱམས་ན༔ དྭངས་ཤིང་བསིལ་ལ་རྙོགས་པ་མེད༔ དག་བྱེད་ཞབས་བསིལ་ཇི་སྙེད་རྣམས༔ རྡོ་རྗེ་ཞབས་བསིལ་ལྷ་མོ་སྔོ༔ གྲངས་མེད་རོལ་གར་ མཆོད་པའི་སྤྲིན༔ དཀྱིལ་འཁོར་རྒྱ་མཚོའི་ཚོགས་ལ་འབུལ༔ཕྱག་དང་ཞབས་ནི་བསིལ་ནས་ཀྱང༔ བདག་ཅག་ཚོགས་གཉིས་རྫོགས་པར་མཛོད༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་པཱ་དྱཾ་པྲ་ཏིཙྪ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ཁཾ་ཧཱུྃ་སྭཱ་ཧཱ༔ ཨོཾཿ ཕྱོགས་བཅུའི་ཞིང་ཁམས་རབ་འབྱམས་ན༔ ཆུ་དང་ཐང་ལས་སྐྱེས་པ་ཡི༔ ལྷ་རྫས་མེ་ཏོག་ཇི་སྙེད་རྣམས༔ རྡོ་རྗེ་མེ་ཏོག་ལྷ་མོ་སེར༔ གྲངས་མེད་རོལ་གར་མཆོད་པའི་སྤྲིན༔ དཀྱིལ་འཁོར་རྒྱ་མཚོའི་དབུ་ལ་འབུལ༔ པདྨའི་ཚལ་ཆེན་འཇིག་རྟེན་གང༔བདག་ཅག་ཚོགས་གཉིས་རྫོགས་པར་མཛོད༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་པུཥྤེ་པྲ་ཏིཙྪ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ཁཾ་ཧཱུྃ་སྭཱ་ཧཱ༔ ཨོཾཿ ཕྱོགས་བཅུའི་ཞིང་ཁམས་རབ་འབྱམས་ན༔ ལྷན་ཅིག་སྐྱེས་དང་སྦྱར་བའི་སྤོས༔ དྲི་ཞིམ་བདུག་སྤོས་ཇི་སྙེད་རྣམས༔ རྡོ་རྗེ་བདུག་སྤོས་ལྷ་མོ་སེར༔ གྲངས་མེད་རོལ་གར་མཆོད་པའི་སྤྲིན༔ དཀྱིལ་འཁོར་རྒྱ་མཚོའི་ཤངས་ལ་འབུལ༔ དྲི་ཞིམ་བདུག་སྤོས་ནམ་མཁའ་གང༔ བདག་ཅག་ ཚོགས་གཉིས་རྫོགས་པར་མཛོད༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་དྷུ་པེ་པྲ་ཏི་ཙྪ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ཁཾ་ཧཱུྃ་སྭཱ་ཧཱ༔ ཨོཾཿ ཕྱོགས་བཅུའི་ཞིང་ཁམས་རབ་འབྱམས་ན༔ རྩི་མར་འབྲུ་མར་རིན་ཆེན་སོགས༔ སྣང་གསལ་མར་མེ་ཇི་སྙེད་རྣམས༔ རྡོ་རྗེ་སྣང་གསལ་ལྷ་མོ་དམར༔ གྲངས་མེད་རོལ་གར་མཆོད་ པའི་སྤྲིན༔ དཀྱིལ་འཁོར་རྒྱ་མཚོའི་སྤྱན་ལ་འབུལ༔ ཉི་ཟླའི་འོད་ཟེར་ཟིལ་གྱིས་གནོན༔ བདག་ཅག་ཚོགས་གཉིས་རྫོགས་པར་མཛོད༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་ཨ་ལོ་ཀེ་པྲ་ཏིཙྪ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ཁཾ་ཧཱུྃ་སྭཱ་ཧཱ༔ ཨོཾཿ ཕྱོགས་བཅུའི་ཞིང་ཁམས་རབ་འབྱམས་ན༔ ག་བུར་གུར་གུམ་ལ་སོགས་པའི༔ དྲི་ཆབ་བཟང་པོ་ཇི་སྙེད་རྣམས༔ རྡོ་རྗེ་དྲི་ཆབ་ལྷ་མོ་དཀར༔ གྲངས་མེད་རོལ་གར་མཆོད་པའི་སྤྲིན༔ དཀྱིལ་འཁོར་རྒྱ་མཚོའི་ཐུགས་ལ་འབུལ༔ དྲི་བསུང་རོལ་བའི་མཚོ་ལྟར་འཁྱིལ༔ བདག་ཅག་ཚོགས་གཉིས་རྫོགས་པར་ མཛོད༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་གྷནྡྷེ་པྲ་ཏཙྪི་པཱུ་ཛ་མེ་གྷ་ས་མུ་དྲཱ་སྥ་ར་ཎ་ཁཾ་ཧཱུྃ་སྭཱ་ཧཱ༔ ཨོཾཿ ཕྱོགས་བཅུའི་ཞིང་ཁམས་རབ་འབྱམས་ན༔ འབྲུ་དང་འབྲས་ བུ་རོ་བཅུད་ལྡན༔ ཞལ་ཟས་ལོངས་སྤྱོད་ཇི་སྙེད་རྣམས༔ རྡོ་རྗེ་ཞལ་ཟས་ལྷ་མོ་སེར༔ གྲངས་མེད་རོལ་གར་མཆོད་པའི་སྤྲིན༔ དཀྱིལ་འཁོར་རྒྱ་མཚོའི་ལྗགས་ལ་འབུལ༔ རི་རབ་ལྷུན་པོ་ལྟ་བུར་བརྗིད༔ བདག་ཅག་ཚོགས་གཉིས་ རྫོགས་པར་མཛོད༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་ནཻ་ཝི་དྱ་པྲ་ཏིཙྪ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ཁཾ་ཧཱུྃ་སྭཱ་ཧཱཿ ཨོཾ༔ ཕྱོགས་བཅུའི་ཞིང་ཁམས་རབ་འབྱམས་ན༔ ཟིན་དང་མ་ཟིན་སྒྲ་རྣམས་དངོས༔ སྙན་པའི་རོལ་མོ་ཇི་སྙེད་རྣམས༔ རྡོ་རྗེ་རོལ་མོ་ལྗང་གུའི་ཚོགས༔ གྲངས་མེད་རོལ་གར་མཆོད་པའི་སྤྲིན༔ དཀྱིལ་འཁོར་རྒྱ་མཚོའི་སྙན་ལ་འབུལ༔ སྒྲ་སྙན་ཡིད་འོང་སྟོང་གསུམ་གང༔ བདག་ཅག་ཚོགས་གཉིས་རྫོགས་པར་ཤོག༔ ཨོཾ་ཨཱ༔སརྦ་ཏ་ཐཱ་ག་ཏ་བཛྲ་ཤབྟ་པྲ་ཏིཙྪ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ཁཾ་ཧཱུྃ་སྭཱ་ཧཱ༔ དེ་ནས་ནང་འདོད་ཡོན་ལྔ་འབུལ་
བ་ནི༔ ཨོཾ༔ བདེ་བ་ཆེན་པོ་མཆོད་པའི་སྤྲིན༔ རྡོ་རྗེ་གཟུགས་ཀྱི་ལྷ་མོ་དཀར༔ ཕྱག་ན་དྲི་མེད་མེ་ལོང་བསྣམས༔ སྣང་སྟོང་གཟུགས་ཀྱི་མཆོད་པ་འབུལ༔ བཞེས་ནས་བདག་སོགས་སེམས་ཅན་གྱི༔ ཚོགས་གཉིས་ཡོངས་སུ་རྫོགས་པར་ཤོག༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་རཱུ་པ་པྲ་ཏིཙྪ་ཧཱུྃ་སྭཱ་ཧཱ༔ཨོཾཿ བདེ་བ་ཆེན་ པོ་མཆོད་པའི་སྤྲིན༔ རྡོ་རྗེ་སྒྲ་ཡི་ལྷ་མོ་སེར༔ ཕྱག་ན་སྒྲ་སྙན་པི་ཝཾ་བསྣམས༔གྲགས་སྟོང་སྒྲ་ཡི་མཆོད་པ་འབུལ༔ བཞེས་ནས་བདག་སོགས་སེམས་ཅན་གྱི༔ ཚོགས་གཉིས་ཡོངས་སུ་རྫོགས་པར་ཤོག༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་ཤབྟ་པྲ་ཏིཙྪ་ཧཱུྃ་སྭཱ་ཧཱ༔ ཨོཾཿ བདེ་བ་ཆེན་པོ་མཆོད་པའི་སྤྲིན༔ རྡོ་རྗེ་དྲི་ཡི་ལྷ་མོ་དམར༔ ཕྱག་ན་དྲི་ཞིམ་སྤོས་ཁང་བསྣམས༔ ཚོར་སྟོང་དྲི་ཡི་མཆོད་པ་འབུལ༔བཞེས་ནས་བདག་སོགས་སེམས་ཅན་གྱི༔ ཚོགས་གཉིས་ཡོངས་སུ་རྫོགས་པར་ཤོག༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་གྷནྡྷེ་པྲ་ཏིཙྪ་ཧཱུྃ་སྭཱ་ཧཱ༔ ཨོཾཿ བདེ་བ་ཆེན་པོ་མཆོད་པའི་སྤྲིན༔ རྡོ་རྗེ་རོ་ཡི་ལྷ་མོར་ལྗང་༔ ཕྱག་ན་བཅུད་ལྡན་ཞལ་ཟས་བསྣམས༔ མྱོང་སྟོང་རོ་ཡི་མཆོད་པ་འབུལ༔ བཞེས་ནས་བདག་སོགས་སེམས་ཅན་གྱི༔ ཚོགས་གཉིས་ཡོངས་སུ་རྫོགས་པར་ཤོག༔ ཨོཾ་ཨཱ༔་སརྦ་ཏ་ཐཱ་ག་ཏ་བཛྲ་ར་ས་པྲ་ཏིཙྪ་ཧཱུྃ་སྭཱ་ཧཱ༔ ཨོཾ༔ བདེ་བ་ཆེན་པོ་མཆོད་པའི་སྤྲིན༔ རྡོ་རྗེ་རེག་བྱ་ལྷ་མོ་མཐིང༔ ཕྱག་ན་ལྷ་རྫས་རེག་བྱ་བསྣམས༔ བདེ་སྟོང་རེག་བྱའི་མཆོད་པ་འབུལ༔བཞེས་ནས་བདག་སོགས་སེམས་ཅན་གྱི༔ ཚོགས་གཉིས་ཡོངས་སུ་རྫོགས་པར་ཤོག༔ ཨོཾ་ཨཱཿསརྦ་ཏ་ཐཱ་ག་ཏ་བཛྲ་སྤཪྴེ་པྲ་ཏིཙྪ་ཧཱུྃ་སྭཱ་ཧཱ༔ རྒྱལ་སྲིད་རིན་ཆེན་སྣ་བདུན་འབུལ་བ་ནི༔  ཨོཾ༔ རིན་ཆེན་སྙིང་པོ་གསེར་ལས་གྲུབ༔ རྩིབ་སྟོང་ལྡན་ཞིང་མུ་འཁྱུད་ཟླུམ༔ནམ་མཁར་ཐོགས་མེད་ཤུགས་ཀྱི་འགྲོ༔སྡང་བའི་དགྲ་ལས་རྣམ་པར་རྒྱལ༔ འཁོར་ལོ་རིན་ཆེན་འདི་ཕུལ་བས༔འཁྲུལ་བའི་དྲྭ་བ་གཅོད་པར་ཤོག༔ ཨོཾ་སརྦ་ཏ་ཐཱ་ག་ཏ་ཙཀྲ་རཏྣ་པཱུ་ཙི་ཏེ་ཨ་ཧཱུྃ་སྭཱ་ཧཱ༔ ལྷ་རྫས་རིན་ཆེན་བཻཌཱུརྱ༔ དྲི་མེད་ཉིན་མཚན་འོད་དུ་འབར༔ ཡིད་ལ་འདོད་པའི་རེ་བ་ཀུན༔ སྐད་ཅིག་ཉིད་ལ་སྒྲུབ་བྱེད་པ༔ ནོར་བུ་རིན་ཆེན་འདི་འབུལ་བས༔ འཛད་མེད་གཏེར་གྱི་དབྱིག་ ཐོབ་ཤོག༔ ཨོཾ་སརྦ་ཏ་ཐཱ་ག་ཏ་མ་ཎི་རཏྣ་པཱུ་ཙི་ཏེ་ཨཱ་ཧཱུྃ་སྭཱ་ཧཱ༔ ཤིན་ཏུ་གཟུགས་མཛེས་ལྟ་ན་སྡུག༔ དྲི་བཟང་རེག་འཇམ་ཡིད་དུ་འོང༔ བུད་མེད་སྐྱོན་སྤང་ཡོན་ཏན་ལྡན༔ འདོད་རྒུའི་རེག་བྱས་གཞན་སེམས་འགུགས༔ བཙུན་མོ་རིན་ཆེན་འདི་ཕུལ་བའི༔ བདེ་སྟོང་ཡེ་ཤེས་མཆོག་ཐོབ་ཤོག༔ ཨོཾ་སརྦ་ཏ་ཐཱ་ག་ཏ་ཝསྟི་རཏྣ་པཱུ་ཙི་ཏེ་ཨ་ཧཱུྃ་སྭཱ་ཧཱ༔ བློ་ལྡན་ཁོང་ཡངས་གཏོང་ལ་གོམས༔ འཛད་མེད་རིན་ཆེན་ཡིད་བཞིན་ནོར༔ གང་ཞིག་རེ་འདོད་ཚུལ་བཞིན་སྒྲུབ༔ གཟུགས་བཟང་ཡོན་ཏན་དཔལ་དང་ལྡན༔ ཁྱིམ་བདག་རིན་ཆེན་འདི་ཕུལ་བས༔ སྦྱིན་སོགས་ཕ་རོལ་ཕྱིན་པར་ཤོག༔ ཨོཾ་སརྦ་ཏ་ཐཱ་ག་ཏ་མ་ཧཱ་ཏ་རཏྣ་པཱུ་ཙི་ཏེ་ཨ་ཧཱུྃ་སྭཱ་ཧཱ༔ རབ་དཀར་གངས་རི་འགྲོ་ཤེས་ལྟར༔ དྲི་ཞིམ་ཐ་དཀར་ མཆེ་བ་རིང༔ སྣ་ལྗགས་པདྨའི་འདབ་ལྟར་མཛེས༔ གླིང་བཞི་འཕྲུལ་གྱིས་བསྐོར་བྱེད་པ༔ གླང་པོ་རིན་ཆེན་འདི་ཕུལ་བས༔ ཐེག་གསུམ་ཡོན་ཏན་ལྡན་པར་ཤོག༔ ཨོཾ་སརྦ་ཏ་ཐཱ་ག་ཏ་ཧསྟི་རཏྣ་པཱུ་ཙི་ཏེ་ཨ་ཧཱུྃ་སྭཱ་ཧཱ༔ རྨ་བྱའི་མགྲིན་ལྟར་མདོག་ལེགས་ཤིང༔ རྐང་བཞི་རྫུ་འཕྲུལ་ཤུགས་དང་ལྡན༔ ཅང་ཤེས་མཚེར་སྐད་སྙན་པར་སྒྲོགས༔ གང་དུ་བསམ་པའི་ཡུལ་དུ་ཕྱིན༔ རྟ་མཆོག་རིན་ཆེན་འདི་ཕུལ་བས༔ ས་ལམ་ཐོགས་མེད་བགྲོད་པར་ཤོག༔ ཨོཾ་སརྦ་ཏ་ཐཱ་ག་ཏ་དུ་རམ་ག་ཨ་ཤྭ་རཏྣ་པཱུ་ཙི་ཏེ་ཨ་ཧཱུྃ་སྭཱ་ཧཱ༔ ཕ་རོལ་རྒོལ་བ་ཟིལ་གྱིས་གནོན༔ དཔའ་གཏུམ་གཟི་བརྗིད་སྟོབས་དང་ལྡན༔ དཔུང་ཚོགས་ འཐལ་ལ་མཁས་ཤིང་རྐྱེན༔ སྲ་བརྟན་གོ་ཆ་མཚོན་དང་ལྡན༔ དམག་དཔོན་རིན་ཆེན་འདི་ཕུལ་བས༔ ཉོན་མོངས་དགྲ་ལས་རྒྱལ་བར་ཤོག༔ ཨོཾ་སརྦ་ཏ་ཐཱ་ག་ཏ་ཁདྒ་རཏྣ་པཱུ་ཙི་ཏེ་ཨ་ཧཱུྃ་སྭཱ་ཧཱ༔ དེ་ནས་བཀྲ་ཤིས་རྟགས་བརྒྱད་འབུལ་བ་ནི༔ ཧཱུྃཿ རིན་ཆེན་ཡུ་བ་སྣ་ཚོགས་རྩིབས་དང་ལྡན༔ རབ་མཛེས་དར་གྱིས་བརྒྱན་པའི་གདུགས་ཆེན་འདི༔ དཀྱིལ་འཁོར་ལྷ་ཡི་དབུ་ལ་འབུལ་བའི་མཐུས༔ གཙུག་ཏོར་ལྟར་མི་མངོན་པ་ཐོབ་པར་ཤོག༔ ཨོཾ་བཛྲ་སརྦ་ཏ་ཐཱ་ག་ཏ་པཱུ་ཙྪ་ཏྲཾ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ དྭངས་པའི་མཚོ་ལས་བྱུང་བའི་གསེར་གྱི་ཉ༔ མཉེན་ལྕུགས་འཁྲིལ་ལྡེམ་ཡིད་འོང་རྩེད་འཇོ་རོལ༔ དཀྱིལ་ འཁོར་ལྷ་ཡི་སྤྱན་ལ་འབུལ་བའི་མཐུས༔ གསེར་ཉ་ལྟ་བུའི་སྤྱན་ཟུང་མངའ་བར་ཤོག༔ ཨོཾ་སརྦ་ཏ་ཐཱ་ག་ཏ་སུ་བཪྺ་མཏྤ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ བཀྲ་ཤིས་ཆོས་དུང་དཀར་པོ་གཡས་སུ་འཁྱིལ༔ ངོ་མཚར་ཆོས་ཀྱི་སྒྲ་དབྱངས་སྒྲོགས་པ་འདི༔ དཀྱིལ་འཁོར་ལྷ་ཡི་ཚོགས་ལ་འབུལ་བའི་མཐུས༔ དཀར་མཛེས་ལྷ་ཡི་ཚེམས་ཕྲེང་ལྡན་པར་ཤོག༔ ཨོཾ་བཛྲ་སརྦ་ཏ་ཐཱ་ག་ཏ་ཤཾ་ཁ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཨ༔ཧཱུྃ༔ སྣ་ཚོགས་རིན་པོ་ཆེ་ལས་ལེགས་པར་གྲུབ༔ བཀྲ་ཤིས་བུམ་པ་བཟང་པོ་རྒྱན་དང་ལྡན༔ དཀྱིལ་འཁོར་ལྷ་ཡི་མགུལ་ལ་འབུལ་བའི་མཐུས༔ བུམ་བཟང་ལྟ་བུའི་མགྲིན་པ་ཐོབ་པར་ཤོག༔ ཨོཾ་བཛྲ་སརྦ་ཏ་ཐཱ་ག་ཏ་ཀུམྦྷ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ དྲི་མེད་ཤིན་ཏུ་དག་ཅིང་གསལ་བ་ཡི༔ རབ་མཛེས་ལྷ་ཡི་མེ་ཏོག་མདངས་དང་ལྡན༔ དཀྱིལ་འཁོར་ལྷ་ཡི་ལྗགས་ལ་འབུལ་བའི་མཐུས༔ པདྨ་ལྟ་བུའི་ལྗགས་མཆོག་ཐོབ་པར་ཤོག༔ ཨོཾ་བཛྲ་སརྦ་ཏ་ཐཱ་ག་ཏ་པདྨ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ རིན་ཆེན་སྣ་ཚོགས་འཇའ་འོད་ལས་གྲུབ་པའི༔ དཔལ་བེའུ་ཁུག་དྲུག་སྟེང་འོག་བསྣོལ་འབྲེལ་སྤེལ༔ དཀྱིལ་འཁོར་ལྷ་ཡི་ཐུགས་ལ་འབུལ་བའི་མཐུས༔ ཟབ་གསལ་དཔལ་བེའུ་ལྟ་བུའི་ཐུགས་ཐོབ་ཤོག༔ ཨོཾ་བཛྲ་སརྦ་ཏ་ཐཱ་ག་ཏ་ཤྲི་སརྦ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ རིན་ཆེན་དངོས་པོའི་རྒྱུ་ལས་གྲུབ་པ་ཡི༔ བཀྲ་ཤིས་འཁོར་ལོ་རྩིབས་སྟོང་མུ་ཁྱུད་མཛེས༔ དཀྱིལ་འཁོར་ལྷ་ཡི་ཕྱག་ཞབས་འབུལ་བའི་མཐུས༔ ཕྱག་ཞབས་གསེར་གྱི་འཁོར་ལོས་བརྒྱན་པར་ཤོག༔ ཨོཾ་བཛྲ་སརྦ་ཏ་ཐཱ་ག་ཏ་ཙཀྲ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ ལྷ་རྫས་རིན་ཆེན་གོས་བཟང་སྣ་ཚོགས་ཀྱི༔ འཇའ་ཚོན་ལྟ་བུའི་རྒྱལ་མཚན་འཕང་དང་མཐོ༔ དཀྱིལ་འཁོར་ལྷ་ཡི་སྐུ་ལ་འབུལ་བའི་མཐུས༔ རྒྱལ་མཚན་ ལྟ་བུའི་སྐུ་མཆོག་ཐོབ་པར་ཤོག༔ ཨོཾ་བཛྲ་སརྦ་ཏ་ཐཱ་ག་ཏ་དྷྭ་ཛ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ དེ་ནས་བཀྲ་ཤིས་རྫས་བརྒྱད་འབུལ་བ་ནི༔ ཧཱུྃཿ ཇི་ལྟར་མཉམ་མེད་རྫོགས་པའི་སངས་རྒྱས་ལ༔ གཟུགས་ཀྱི་ལྷ་མོས་མེ་ལོང་ཕུལ་བ་བཞིན༔ དངུལ་དཀར་དྲི་མེད་མེ་ལོང་འདི་ཕུལ་བས༔ ཤེས་བྱའི་ཆོས་རྣམས་མ་ལུས་གསལ་བར་ཤོག༔ ཨོཾ་སརྦ་ཏ་ཐཱ་ག་ཏ་བཛྲ་ཨ་དཪྴ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ ཇི་ལྟར་མཉམ་མེད་རྫོགས་པའི་སངས་རྒྱས་ལ༔ ལེགས་སྐྱེས་བུ་མོས་བ་ཞོའི་བཅུད་ཕུལ་བཞིན༔ རྩི་བཅུད་དྭངས་པའི་སྙིང་པོ་འདི་འབུལ་བས༔ ཡོན་ཏན་ལུས་ཟུངས་རབ་ཏུ་རྒྱས་པར་ ཤོག༔ཨོཾ་སརྦ་ཏ་ཐཱ་ག་ཏ་བཛྲ་ད་དྷི་ན་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ཇི་ལྟར་མཉམ་མེད་རྫོགས་པའི་སངས་རྒྱས་ལ༔བྲམ་ཟེ་སྐར་རྒྱལ་ ལི་ཁྲི་ཕུལ་བ་བཞིན༔ སྣང་སྲིད་དབང་སྡུད་རྫས་མཆོག་འདི་འབུལ་བས༔ བསྡུ་བ་རྣམ་བཞིས་འགྲོ་དོན་མཐར་ཕྱིན་ཤོག༔ ཨོཾ་སརྦ་ཏ་ཐཱ་ག་ཏ་བཛྲ་སིདྡྷི་རཾ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡེ་ཨ༔ཧཱུྃ༔ ཇི་ལྟར་མཉམ་མེད་རྫོགས་པའི་སངས་རྒྱས་ལ༔ ཚངས་པས་སྐྱེ་བ་ལྔ་བའི་དུང་ཕུལ་བཞིན༔ ཚངས་དབྱངས་འགག་མེད་སྒྲོག་པའི་དུང་ཕུལ་བས༔ ས་གསུམ་ཆོས་ཀྱི་སྒྲ་དབྱངས་ སྒྲོག་པར་ཤོག༔ ཨོཾ་སརྦ་ཏ་ཐཱ་ག་ཏ་བཛྲ་ཤཾ་ཁ་པཱུ་ཛ་མེ་གྷ་